**LĒMUMS**

Liepājā

|  |  |
| --- | --- |
| 2022.gada 14.aprīlī | Nr.132/6  (prot. Nr.6, 2.§) |

Par aizņēmumu projekta "Ielas pārbūve

Liedaga ielā 6A, Liepājā" īstenošanai

Pamatojoties uz likuma "Par pašvaldībām" 15.panta pirmās daļas 2. un 4.punktu, likuma "Par pašvaldību budžetiem" 22.pantu, likuma "Par valsts budžetu 2022.gadam" 10.panta otrās daļas 4.punktu, Ministru kabineta 2019.gada 10.decembra noteikumiem Nr.590 "Noteikumi par pašvaldību aizņēmumiem un galvojumiem", Liepājas valstspilsētas pašvaldības domes 2022.gada 17.februāra lēmumu Nr.78/3 "Par projektu "Pirmsskolas izglītības iestādes ēkas būvniecība Liedaga ielā 6, Liepājā"", Liepājas pilsētas attīstības programmas 2015.-2020.gadam pielikuma Nr.2.2. "Investīciju plāns 2015.-2020.gadam" projektu unikālais Nr.Pr\_339 "Ielas pārbūve Liedaga ielā 6A, Liepājā" un izskatot Liepājas valstspilsētas pašvaldības domes pastāvīgās Finanšu komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Atbalstīt prioritārā investīciju projekta "Ielas pārbūve Liedaga ielā 6A, Liepājā" īstenošanu. Apstiprināt projekta kopējās izmaksas 570 415,27 EUR (pieci simti septiņdesmit tūkstoši četri simti piecpadsmit *euro* 27 centi).

2. Ņemt 2022.gadā Valsts kasē ilgtermiņa aizņēmumu uz 15 gadiem 570 415,27 EUR (pieci simti septiņdesmit tūkstoši četri simti piecpadsmit *euro* 27 centi) prioritārā investīciju projekta "Ielas pārbūve Liedaga ielā 6A, Liepājā" īstenošanai par Valsts kases noteikto procentu likmi.

3. Aizņēmuma atdošanu plānot no Liepājas valstspilsētas pašvaldības pamatbudžeta ieņēmumiem, sākot ar 2025.gadu.

4. Garantēt saistību izpildi no Liepājas valstspilsētas pašvaldības budžeta līdzekļiem.

5. Uzdot Liepājas pilsētas pašvaldības iestādes "Liepājas pilsētas pašvaldības administrācija" Attīstības pārvaldei kopā ar Liepājas pilsētas pašvaldības iestādes "Liepājas pilsētas pašvaldības administrācija" Finanšu pārvaldi sagatavot nepieciešamos dokumentus un iesniegt Finanšu ministrijas Pašvaldību aizņēmumu un galvojumu kontroles un pārraudzības padomē.

6. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Finanšu pārvaldei, Attīstības pārvaldei | |